आज कहानियां लिखी जा रही हैं, परन्तु उनमें वह बात नहीं है, जो प्रेमचंद और उनकी पीढ़ी के बाद के लेखकों की कहानियों में थी. संभवतः इसीलिए आज की कहानियां उतनी लोकप्रिय नहीं हो रही हैं. जबकि आज सबसे ज्यादा पत्र-पत्रिकायें प्रकाशित हो रही हैं, परन्तु उनमें कहानियों की संख्या बहुत कम होती है, और कविताओं की संख्या बहुत ज्यादा होती है. इसके अतिरिक्त कहानियों की जगह अब लोग लघुकथाओं को ज्यादा महत्त्व दे रहे हैं. फिर भी मेरा मानना है कि कहानी कभी समाप्त नहीं होगी. जब तक मानव समाज है, कहानी जीवित रहेगी.